**Erasmus+**

**ČÍSLO ZMLUVY 2019-1-SK01-KA101-060368**

**Názov projektu: “Be a great school with great teachers”**

Tento projekt bol poznačený pandémiou, ktorá bola spôsobená šírením vírusu COVID-19 v Európe. Z tohto dôvodu nebolo možné absolvovať všetky mobility v stanovených termínoch. Bolo potrebné dve mobility presunúť na obdobie jeseň 2020 a jar 2021. Z tohto dôvodu sme požiadali o predĺženie projektového obdobia o 12 mesiacov. Naša žiadosť bola Národnou agentúrou akceptovaná, čo nás veľmi potešilo a veríme, že sa nám podarí obe mobility úspešne zrealizovať.

Počas celého obdobia sme všetci spolupracovali a počas pandémie sme hľadali nové riešenia vzniknutej situácie. Sami sme boli postavení pred novú situáciu a stali sa z nás na chvíľu aj krízoví manažéri. Po celý čas sme komunikovali s kolegami, pomáhali sme s preobjednaním leteniek, menili sme termíny kurzov. Veľmi nás potešili ich pozitívne spätné väzby. Súčasne nás teší, že naši kolegovia majú záujem o štruktúrované kurzy a obavy vycestovať sú menšie ako chuť naučiť sa niečo nové.

Situáciu okolo vírusu neustále sledujeme a veríme, že naplánované mobility budeme môcť v plnom rozsahu aj zrealizovať.